Από την πρώτη μέρα της ίδρυσής της το 1976, η METRO AEBE αποτελεί μια 100% ελληνική εταιρεία με οικογενειακή μετοχική σύνθεση. Διαθέτει δύο αλυσίδες καταστημάτων: τα καταστήματα χονδρικής METRO Cash & Carry, με 50 σημεία σε όλη την χώρα και τα καταστήματα λιανικής My market και My market Local, με περισσότερα από 245 σημεία λιανικής πώλησης. Τον Ιανουάριο του 2020, η εταιρεία άνοιξε το πρώτο της κατάστημα (BEST VALUE για ΕΠΑΓΓΕΛΜΑΤΙΕΣ) στην Κύπρο. Η εταιρεία απασχολεί περισσότερους από 11.000 εργαζόμενους, γεγονός που την καθιστά έναν από τους μεγαλύτερους εργοδότες πανελλαδικά. 

Βασικό σημείο αναφοράς όλα αυτά τα χρόνια ήταν και εξακολουθεί να είναι ο σεβασμός στον πελάτη, η αδιαπραγμάτευτη ποιότητα των προϊόντων και των προσφερόμενων υπηρεσιών της, το ασφαλές εργασιακό περιβάλλον, η Βιωσιμότητα και η προσφορά στο κοινωνικό σύνολο με πολλαπλούς και πολυδιάστατους τρόπους.

Από το 2020 έχει ενταχθεί στην πρωτοβουλία του ΚΕΑΝ και του Diversity Charter που στοχεύει στην εξάλειψη κάθε είδους αποκλεισμού από τον εργασιακό χώρο, υπογράφοντας τη Χάρτα Διαφορετικότητας για τις ελληνικές επιχειρήσεις.

Στο πλαίσιο της στρατηγικής βιώσιμης ανάπτυξης, έχει τοποθετήσει περισσότερες από 280 πιστοποιημένες θέσεις στάθμευσης σε καταστήματα My market σε όλη την Ελλάδα, στα κεντρικά γραφεία και στα κέντρα διανομής ενώ δημιουργεί, το πρώτο «Φιλικό προς το ποδήλατο» δίκτυο στην Ελλάδα. Επίσης, αποτελεί μέλος της Συμμαχίας για τη Μείωση της Σπατάλης Τροφίμων, από το 2020 και κάθε μήνα δωρίζει χιλιάδες μερίδες τροφίμων σε φορείς και ιδρύματα σε όλη τη χώρα.

Ιστορία
-------

Η METRO ιδρύθηκε το 1976 από τον αυτοδημιούργητο επιχειρηματία Παντελή Παντελιάδη ο οποίος  γεννήθηκε στην Ιερισσό της Χαλκιδικής το 1936. Σπούδασε στην Αμερικανική Γεωργική Σχολή της Θεσσαλονίκης με υποτροφία και το 1957 συνέχισε τις σπουδές του στην Ανώτατη Σχολή Εμπορίου της Βιέννης. Το 1974 αποφάσισε να δραστηριοποιηθεί στην επιχειρηματική σκηνή της χώρας, ιδρύοντας μια μικρή εταιρεία εισαγωγών τροφίμων. 

Δύο χρόνια αργότερα έγινε συνεταίρος και ανέλαβε τη διεύθυνση πέντε πολύ μικρών σούπερ μάρκετ και πολύ γρήγορα πρόσθεσε σ' αυτά ένα νέο για τα ελληνικά δεδομένα τύπο καταστήματος που είχε δει στο εξωτερικό. Το 1976, η METRO πρωτοπορεί και ανοίγει το πρώτο κατάστημα Cash and Carry στην Ελλάδα, στην οδό Πέτρου Ράλλη. Το 1977 εγκαινιάζεται και το πρώτο κατάστημα σούπερ μάρκετ METRO (κατάστημα λιανικής) στον Κορυδαλλό.

Το 2004, τα καταστήματα λιανικής απέκτησαν την επωνυμία My market και διαχωρίστηκαν από τα καταστήματα χονδρικής με την επωνυμία METRO Cash & Carry. Τον Φεβρουάριο του 2016, σε μία καθοριστική στιγμή, η εταιρεία εξαγοράζει την αλυσίδα Βερόπουλος, δημιουργώντας μία από τις μεγαλύτερες εταιρείες λιανεμπορίου στην ελληνική αγορά.

Έχοντας διαγράψει μία δυναμική παρουσία στην επιχειρηματική ζωή της χώρας, η METRO AEBE είναι μία 100% ελληνική εταιρεία που, δεκαετίες τώρα, σέβεται τους Έλληνες καταναλωτές και τα ελληνικά νοικοκυριά σε κάθε γωνιά της χώρας. Αναδεικνύει τα ελληνικά προϊόντα και τους μικρούς Έλληνες παραγωγούς, στηρίζει τους ανεξάρτητους επαγγελματίες και δίνει δουλειά σε χιλιάδες εργαζόμενους.

Παραπομπές
----------

Εξωτερικοί σύνδεσμοι
--------------------

* Επίσημη Ιστοσελίδα METRO ΑΕΒΕ
* Επίσημη Ιστοσελίδα Metro Cash and Carry
* Επίσημη Ιστοσελίδα My market

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αλυσίδες σούπερ μάρκετ στην Ελλάδα |
| --- |
|  |
| Συνεταιρισμοί | 
ΕΛΟΜΑΣ • Αστέρας • Proton • SPAR Hellas |
|  |
| Ελληνικές | 
Bazaar Βερούκας • Γαλαξίας • Θανόπουλος • Κρητικός • Μασούτης • Σκλαβενίτης • Market IN • METRO Cash & Carry/My Market |
|  |
| Πολυεθνικές | 
ΑΒ Βασιλόπουλος/ΕΝΑ Food Cash & Carry (Ahold Delhaize Group) • Lidl Hellas (Schwarz Gruppe GmbH) • Carrefour |
|  |
| Τοπικές Αλυσίδες | 
Discount Markt • Ελληνικά Market • Ελληνική Διατροφή • Άριστα Marktets |

 |